વ્યારામાં દારૃના ધંધા સાથે સંકળાયેલા ન હોય, તેવા પરિવારોને ખોટી રીતે પોલીસ રંજાડતી હોવાના આક્ષેપ સાથે વ્યારાના દાદરી ફળિયાના રહીશ અરૃણાબેન શિવાજીભાઇ જાધવ તથા અન્ય મહિલાઓએ તાપી જિલ્લા કલેકટરને આવેદનપત્ર આપતા જણાવ્યું હતું કે, દાદરી ફળીયાના અરૃણાબેન તથા આસપાસના પરિવારો દારૃ કે અન્ય કોઇપણ ગેરકાયદેસર ધંધા સાથે સંકળાયેલા નથી, છતાં પોલીસ ઘરોમાં વારંવાર દારૃના નામે દરોડા પાડી માનસિક ત્રાસ આપી રહ્યા છે. તા. ૧૫મીના રોજ પરિવારની ૧૦ વર્ષની પૌત્રી ઘરે એકલી હોય, તે દરમિયાન પોલીસ આવી માસુમ બાળાને ધમકાવી હતી,  જેથી તેણીને માનસિક અસર થતા રાત્રે પણ મમ્મી પોલીસ આવી જેવી ચીસો  પાડતી હતી, જેની સારવાર લેવાની ફરજ પડી હતી.